REPUBLIKA HRVATSKA

PRIMORSKO-GORANSKA ŽUPANIJA

OŠ IVANA GORANA KOVAČIĆA

V R B O V S K O

KLASA:112-02/24-01/11

URBROJ:2193-4-01-24-1

Vrbovsko, 15. listopada 2024.

Na temelju članka 107. Zakona o odgoju i obrazovanju u osnovnoj i srednjoj školi (NN broj 87/08, 86/09,92/10,105/10, 90/11,5/12,16/12,86/12,126/12,94/13,152/14,7/17,68/18,98/19,64/20,151/22, 156/23), članka 13. Pravilnika o radu te članaka 5. i. 6. Pravilnika o načinu i postupku zapošljavanja u OŠ Ivana Gorana Kovačića Vrbovsko, ravnatelj OŠ Ivana Gorana Kovačića Vrbovsko, Kralja Tomislava 18, 51326 Vrbovsko, objavljuje

**N A T J E Č A J**

**za zasnivanje radnog odnosa za:**

**-učitelj/ica za obavljanje poslove učitelja/ice matematike,** 1 izvršitelj/ica na određeno puno radno vrijeme od 40 sati tjedno, mjesto rada u sjedištu škole, a po potrebi i izvan sjedišta škole

UVJETI:

Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete propisane člankom 105. Zakonom o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) te uvjete prema Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN 6/19 i 75/20).

Na natječaj se mogu javiti osobe oba spola u skladu sa Zakonom o ravnopravnosti spolova (NN 82/08 i 69/17).

Uz prijavu na natječaj kandidati trebaju priložiti: životopis, dokaz o stečenoj stručnoj spremi, dokaz o državljanstvu, uvjerenje da se protiv kandidata ne vodi kazneni postupak prema članku 106. ZOOOSŠ (ne stariji od 30 dana od dana raspisivanja natječaja), elektronički zapis ili potvrdu o podatcima evidentiranim u matičnoj evidenciji Hrvatskog zavoda za mirovinsko osiguranje (ne stariji od 30 dana od dana raspisivanja natječaja). Prijava na natječaj mora biti vlastoručno potpisana.

Priložene isprave dostavljaju se u neovjerenoj preslici uz obvezu izabranog kandidata da nakon izbora dostavi izvornike isprava.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Nepravodobne i nepotpune ponude neće se razmatrati.

Kandidati koji dostave pravovremenu i potpunu dokumentaciju (sa svim prilozima odnosno ispravama) i ispunjavaju uvjete natječaja, dužni su pristupiti testiranju prema odredbama Pravilnika o načinu i postupku zapošljavanja u OŠ I.G.Kovačića Vrbovsko, a koji je dostupan na poveznici:

<https://os-igkovacic-vrbovsko.skole.hr/wp-content/uploads/sites/2623/2024/09/Pravilnik_o_nacinu_i_postupku_zaposljavanja_s_izmjenama_i_dopunama.pdf>

Kandidatom prijavljenim na natječaj smatrat će se samo osoba koja podnese pravodobnu i potpunu prijavu i ispunjava formalne uvjete iz natječaja, a ako takvih nema kandidatom će se smatrati i osoba čija je prijava pravodobna i potpuna.

Na mrežnoj stranici Škole [https://os-igkovacic-vrbovsko.skole.hr/natjecaji-za-posaook/](https://os-igkovacic-vrbovsko.skole.hr/natjecaji-za-posaook/%20) objavit će se područje provjere, pravni i drugi izvori za pripremu kandidata za testiranje, vrijeme i mjesto održavanja provjere. Obavijest će biti dostupna **najmanje pet dana prije dana određenog za testiranje.**

O rezultatima natječaja kandidati će biti obaviješteni putem mrežne stranice Škole, u roku od 8 dana od dana sklapanja ugovora s izabranim kandidatom. Iznimno, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, svi kandidati će biti obaviješteni o rezultatima natječaja pisanom poštanskom pošiljkom, u roku od 15 dana od dana sklapanja ugovora s izabranim kandidatom.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka. Prijavom na natječaj kandidati su suglasni s objavom osobnih podataka (imena i prezimena) na internetskoj stranici Škole u svrhu obavještavanja u natječajnom postupku.

Natječajna dokumentacija se ne vraća već se može osobno podići u školi, u roku 30 dana od dana objave rezultata natječaja na stranicama škole.

Natječaj je otvoren osam dana od dana objave.

Prijave na natječaj s potrebnom dokumentacijom dostaviti neposredno ili poštom na adresu:

**OŠ Ivana Gorana Kovačića Vrbovsko, Kralja Tomislava 18, 51326 Vrbovsko**

sa naznakom **„natječaj za Matematiku“.**

Natječaj će biti objavljen na oglasnoj ploči i mrežnoj stranici škole i oglasnoj ploči i mrežnoj stranici Hrvatskog zavoda za zapošljavanje od 15. do 23. listopada 2024. godine.

 RAVNATELJ: Anton Burić, prof.